Likumprojekts

**Grozījumi Fizisko personu reģistra likumā**

Izdarīt Fizisko personu reģistra likumā (Latvijas Vēstnesis, 2017, 259. nr.; 2020, 106. nr.) šādus grozījumus:

1. Izteikt 1. pantu šādā redakcijā:

"**1. pants.** Šā likuma mērķis ir:

1) izveidot un uzturēt vienotu fizisko personu reģistrācijas un uzskaites sistēmu – Fizisko personu reģistru (turpmāk – Reģistrs), lai nodrošinātu fizisko personu identifikāciju un datu apstrādi, ko veic valsts institūcijas un amatpersonas;

2) iekļaut, aktualizēt un atjaunot ziņas par civilstāvokļa aktu ierakstiem saskaņā ar Civilstāvokļa aktu reģistrācijas likumu."

2.  Izteikt 2. panta pirmo daļu šādā redakcijā:

"(1) Reģistrs ir valsts informācijas sistēma, kurā tiek uzkrāta ierobežotas pieejamības informācija un kuras pārzinis un turētājs ir Pilsonības un migrācijas lietu pārvalde (turpmāk – Pārvalde)."

3.  4. pantā:

izteikt pirmās daļas 2. punkta "c" apakšpunktu šādā redakcijā:

"c) kurš iesniedzis dokumentus uzturēšanās atļaujas, reģistrācijas apliecības vai pastāvīgās uzturēšanās apliecības pieprasīšanai;";

izslēgt pirmās daļas 2. punkta "d" apakšpunktā vārdu "patvēruma";

papildināt pirmās daļas 2. punktu ar "h" un "i" apakšpunktu šādā redakcijā:

"h) attiecībā uz kuru Latvijā veic dzimšanas vai laulības akta ierakstu vai kurš atkārtoti pieprasa savas laulības vai dzimšanas akta reģistrāciju apliecinošu dokumentu;

i) kurš ir patvēruma meklētājs Latvijas Republikā.";

papildināt pantu ar 1.1 daļu šādā redakcijā:

"(11) Reģistrā iekļauj, aktualizē un atjauno ziņas par civilstāvokļa aktu ierakstiem.";

izslēgt otro daļu.

4. Izteikt 6. panta otrās daļas otro teikumu šādā redakcijā:

"Personas koda pirmais cipars ir "3", otrais cipars ir sistēmas automātiski ģenerēts nejaušs cipars no "2" līdz "9", bet pārējie cipari ir sistēmas automātiski ģenerēti nejauši cipari no "0" līdz "9"."

5. Aizstāt 7. panta otrajā daļā vārdus "kuram tiesiskā saikne ar Latviju radusies patvēruma jomā" ar vārdiem "kurš ir patvēruma meklētājs Latvijas Republikā".

6.  8. pantā:

izteikt otrās daļas 1. punktu šādā redakcijā:

"1) Reģistrā iekļauj, aktualizē un atjauno ziņas par civilstāvokļa aktiem;";

aizstāt otrās daļas 2. punktā vārdus ""d" apakšpunktā minēto personu, ja tā ir Latvijas pilsoņa vai Latvijas nepilsoņa vecāks vai laulātais" ar vārdiem ""h" apakšpunktā minēto personu";

papildināt trešo daļu pēc vārda "ārvalstīs" ar vārdiem "iekļauj un";

aizstāt devītajā daļā vārdus ""d" apakšpunktā" ar vārdiem ""i" apakšpunktā".

7.  9. pantā:

izteikt pirmās daļas 1. punktu šādā redakcijā:

"1) statuss ir aktīvs, ja Reģistrā iekļautas ziņas par šā likuma 4. panta pirmās daļas 1. punktā un 2. punkta "a", "g" un "i" apakšpunktā minētajām personām;";

aizstāt pirmās daļas 2. punkta "a" apakšpunktā vārdus ""g" apakšpunktā" ar vārdiem ""h" apakšpunktā".

8.  11. pantā:

papildināt pirmo daļu ar 6.1 punktu šādā redakcijā:

"61) ziņas par šā likuma 4. panta pirmās daļas 2. punkta "f" apakšpunktā minētās personas personvārda oriģinālformu oriģinālvalodā;";

izteikt pirmās daļas 7. punktu šādā redakcijā:

"7) ziņas par dzimšanu;";

izslēgt pirmās daļas 8. punktu;

papildināt pirmo daļu ar 12.1 punktu šādā redakcijā:

 "121) ziņas par šā likuma 4. panta pirmās daļas 2. punkta "d", "e", "g", "h" un "i" apakšpunktā minētās personas kontaktadresi. Personas norādītajai kontaktadresei ir informatīvs raksturs;";

aizstāt pirmās daļas 13. punktā vārdus "vai "g" apakšpunktā" ar vārdiem ""g", "h" vai "i" apakšpunktā";

izslēgt pirmās daļas 15. punktu;

izslēgt pirmās daļas 21. punktu;

aizstāt trešajā daļā skaitli "12." ar skaitli "12.1";

izteikt ceturto daļu šādā redakcijā:

"(4) Par šā likuma 4. panta pirmās daļas 2. punkta "f" apakšpunktā minēto personu Reģistrā iekļauj šā panta pirmās daļas 1., 2., 3. un 6.1 punktā minētās ziņas, kā arī citas pirmajā daļā minētās ziņas, kas nepieciešamas pakalpojuma saņemšanai.";

papildināt pantu ar 4.1, 4.2 un 4.3 daļu šādā redakcijā:

"(41) Par šā likuma 4. panta pirmās daļas 2. punkta "h" apakšpunktā minēto personu, kuras dzimšanas faktu reģistrē, Reģistrā iekļauj šā panta pirmās daļas 1., 2., 3., 4., 7., 9., 11., 12.1 punktā minētās ziņas un ziņas par dzimtas uzvārda vēsturisko formu un citas valodas uzvārda oriģinālformu latīņalfabētiskajā transliterācijā, ja šo formu var apliecināt dokumentāri.

(42) Par šā likuma 4. panta pirmās daļas 2. punkta "h" apakšpunktā minētās personas vecāku, ja reģistrē dzimšanas faktu, personu, kuras laulību reģistrē, vai personu, kura atkārtoti pieprasa savas laulības vai dzimšanas akta reģistrāciju apliecinošu dokumentu, Reģistrā iekļauj šā panta pirmās daļas 1., 2., 3., 6., 7., 9., 10., 11., 12.1, 13. un 16. punktā minētās ziņas.

(43) Par šā likuma 4. panta pirmās daļas 2. punkta "i" apakšpunktā minēto personu Reģistrā iekļauj šā panta pirmās daļas 1., 2., 3., 7., 9., 10., 12.1, 13. un 16. punktā minētās ziņas."

9. Izslēgt 16. pantu.

10. Izteikt pārejas noteikumu 2. punktu šādā redakcijā:

"2. Ministru kabinets līdz 2021. gada 1. jūnijam izdod šā likuma 5. panta trešajā daļā, 8. panta trīspadsmitajā daļā, 9. panta otrajā daļā, 23. un 24. pantā minētos noteikumus."

Iekšlietu ministrs

S. Ģirģens